google/wiki40b huggingface dataset:
मार्क्सवाद

सामाजिक राजनीतिक दर्शन में मार्क्सवाद (Marxism) उत्पादन के साधनों पर सामाजिक स्वामित्व द्वारा वर्गविहीन समाज की स्थापना के संकल्प की साम्यवादी विचारधारा है। मूलतः मार्क्सवाद उन आर्थिक राजनीतिक और आर्थिक सिद्धांतो का समुच्चय है जिन्हें उन्नीसवीं-बीसवीं सदी में कार्ल मार्क्स, फ्रेडरिक एंगेल्स और व्लादिमीर लेनिन तथा साथी विचारकों ने समाजवाद के वैज्ञानिक आधार की पुष्टि के लिए प्रस्तुत किया।

द्वंद्वात्मक भौतिकवाद

सामाजिक गठन की ऐतिहासिक व्याख्या करने वाला मार्क्स का यह सिद्धांत हेगेल के द्वंद्ववादी पद्धति की आलोचना करता है। पूंजी भाग १ की भूमिका लिखते हुए मार्क्स ने द्वंद्ववाद और हेगेल के प्रति अपना दृष्टिकोण व्यक्त किया है- "हेगेल के लिए मानव मस्तिक की जीवन प्रक्रिया, अर्थात् चिंतन की प्रक्रिया, जिसे 'विचार' के नाम से उसने एक स्वतंत्र कर्ता तक बना डाला है, वास्तविक संसार की सृजनकत्री है और वास्तविक संसार 'विचार' का बाहरी इंद्रियगम्य रूप मात्र है। इसके विपरीत, मेरे लिए विचार इसके सिवा और कुछ नहीं कि भौतिक संसार मानव मस्तिष्क में प्रतिबिंबित होता है और चिंतन के रूपों में बदल जाता है। हेगेल के हाथों में द्वंद्ववाद पर रहस्य का आवरण पड़ जाता है, लेकिन इसके बावजूद सही है कि हेगेल ने ही सबसे पहले विस्तृत और सचेत ढंग से यह बताया था कि अपने सामान्य रूप में द्वंद्ववाद किस प्रकार काम करता है। हेगेल के यहाँ द्वंद्ववाद सिर के बल खड़ा है। यदि आप उसके रहस्यमय आवरण के भीतर छिपे तर्कबुद्धिपरक सारतत्त्व का पता लगाना चाहते हैं, तो आपको उसे उलटकर फिर पैरों के बल सीधा खड़ा करना होगा।"

आधार और अधिरचना

मार्क्सवाद के अंतर्गत समाजिक संरचना की आर्थिक व्याख्या करने वाला यह प्रमुख सिद्धांत है। यह सिद्धांत उनिसवीं शताब्दी के बाद लागू होता है। उससे पहले इस विचारधारा के होने या पाए जाने के कोई प्रमाण नहीं मिलते हैं। आर्थिक रुप से शोषण करने वालों के खिलाफ आवाज उठाने में मार्क्सवाद का बहुत बड़ा योगदान रहा है।
महकता आंचल

महकता आंचल महिलाओं पर केन्द्रित हिन्दी की एक सामाजिक पत्रिका है।
नाभिकीय रसायन

नाभिकीय रसायन (Nuclear chemistry), रसायन विज्ञान का एक उपक्षेत्र है जिसके अन्तर्गत रेडियोसक्रियता, नाभिकीय प्रक्रम (जैसे नाभिकीय तत्वान्तरण (nuclear transmutation)) तथा नाभिकीय गुणधर्मों का अध्ययन किया जाता है।
इसके अन्तर्गत ऐक्टिनाइडों और रेडियम, रेडॉन आदि रेडियोसक्रिय तत्त्वों के रसायनविज्ञान के अलावा, नाभिकीय रिएक्टर से सम्बन्धित रसायन विज्ञान का अध्ययन किया जाता है। नाभिकीय अपशिष्ट के भण्डारण के बाद उसके व्यवहार का अध्ययन भी इसका मुख्य क्षेत्र है।
फुलबाड़ी उपज़िला (कुड़िग्राम)

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

फुलबाड़ी उपजिला बांग्लादेश के उत्तरी सीमान्तों में स्थित, रंगपुर विभाग के कुड़िग्राम जिले में स्थित है।
परवेज़ रसूल

जीवन-यात्रा

२0१२-१३ के अच्छे रणजी सत्र के बाद, इंग्लैण्ड के खिलाफ ६ जनवरी २0१३ को खेले जाने वाले एक दिवसीय अभ्यास मैच के लिए, रसूल को भारत ए टीम में शामिल कर लिया गया। इस प्रकार रसूल कश्मीर घाटी के पहले क्रिकेट खिलाड़ी बन गये जिनका चयन भारत ए टीम के लिए किया गया। वे कश्मीर के अनन्तनाग जिले में बिजबेहरा के निवासी हैं। जम्मू और कश्मीर के लिए जूनियर क्रिकेट में खेलने से पहले रसूल ने अपने कोच अब्दुल क़यूम से यहीं पर क्रिकेट की आरंभिक शिक्षा ली। रसूल के पिता (ग़ुलाम रसूल ज़रगर) और भाई (आसिफ़ ग़ुलाम रसूल ज़रगर) भी क्रिकेट खिलाड़ी रहे हैं। उनके भाई आसिफ रणजी ट्रॉफी भी खेल चुके हैं। फरवरी २0१३ में परवेज़ रसूल तब सुर्खियों में आये जब उन्होंने बोर्ड अध्यक्ष एकादश के लिए खेलते हुए मेहमान ऑस्ट्रेलिया के खिलाफ पहले अभ्यास मैच की एक पारी में ७ विकेट चटकाये। रसूल द्वारा प्राप्त किये गये विकेटों में नियमित टेस्ट ओपनर एड कोवन, कार्यवाहक कप्तान और विकेटकीपर मैथ्यू वेड और हरफनमौला स्टीव स्मिथ जैसे बल्लेबाज शामिल थे। इसके बाद रसूल को आईपीएल में पुणे वार्रिएर्स टीम की तरफ से खेलने का मौका मिला और वो आइपीएल खेलने वाले जम्मू कश्मीर के पहले क्रिकेटर बन गए। रसूल को १५ जून 20१४ को भारतीय टीम के बांग्लादेश दौरे में भारत के लिए अन्तराष्ट्रीय मैच खेलने का मौका मिला और इसी के साथ वह भारत की तरफ से खेलने वाले जम्मू कश्मीर के पहले क्रिकेटर बन गए। इस दौरे में उन्हें केवल एक मैच ही खेलने को मिला जिसमे उन्होंने १० ओवरों में ६० रन देकर २ विकेट हासिल किये। उन्हें वर्ल्ड कप में लिए भारतीय टीम के ३० संभावितो की सूची में भी शामिल किया गया था परन्तु अंतिम १५ में वह जगह नहीं बना पाए।

भारतीय क्रिकेट टीम का जिम्बाब्वे दौरा

जिम्बाब्वे दौरे पर राष्ट्रीय टीम में शामिल रसूल को एक भी मैच खेलने का मौका नहीं मिला। ४-0 से आगे चल रही टीम में जब अंतिम मैच के लिए भी रसूल शामिल नहीं किये गये तो टीम प्रबंधन के फैसले पर उनके प्रशंसकों ने हैरानी जतायी। जम्मू और कश्मीर के मुख्यमंत्री उमर अब्दुल्ला के साथ मानव संसाधन और विकास राज्य मंत्री शशि थरूर ने रसूल को नज़रअंदाज़ किये जाने की आलोचना की। हालांकि टीम प्रबंधन और कप्तान ने इस चयन के पीछे किसी दुर्भावना से इनकार किया।

भारत 'ए' टीम का दक्षिण अफ्रीका दौरा

अगस्त २0१३ में भारत 'ए' टीम के दक्षिण अफ्रीकी दौरे के लिए परवेज़ रसूल का चयन किया गया। जिम्बाब्वे में रसूल को मौका न दिये जाने पर टिप्पणी करने वाले उमर अब्दुल्ला ने इस चयन को एक नया अवसर माना और उम्मीद जतायी कि रसूल दक्षिण अफ्रीका में बेहतर प्रदर्शन करेंगे। दक्षिण अफ्रीका 'ए' के खिलाफ दूसरे मैच में मौका मिलने पर रसूल ने ६ ओवरों में ४७ रन देकर २ विकेट हासिल किया। दूसरे लीग मैच में पदार्पण के बाद रसूल ने शृंखला के सभी लीग मैचों के साथ फाइनल में भी अंतिम एकादश में अपनी जगह बनायी। प्रिटोरिया में ऑस्ट्रेलिया 'ए' के खिलाफ खेले गये फाइनल मैच में रसूल ने बल्लेबाजी करते हुए ५ रन बनाये और गेंदबाजी के दौरान १0 ओवरों में ३0 रन देकर १ विकेट हासिल किया।

भारतीय टीम का बंगलादेश दौरा

१५ जून २०१५ को भारतीय टीम के बांग्लादेश दौरे के अंतिम मैच में खेलकर रसूल भारत की तरफ से खेलने वाले जम्मू कश्मीर के पहले क्रिकेटर बने। इस मैच में उन्होंने ६० रन देकर २ विकेट हासिल किये।
कालो

पटकथा

कालो कहानी है, एक भयानक चुड़ैल कालो की, जो कुलभाटा नामक एक विरान से गांव रहती है और यहां जो भी आता है, उसे मार देती है. कुलभाटा गांव को विरान करने वाली भी कालो ही है. जो बच्चों की बली लेती है. एक दिन एक बस रास्ता भटक कर कुलभाटा पहूंच जाती है और बस में सवार सभी सवारियों को कालो दर्दनाक मौत मारने लगती है.
सभ्यताओं का संघर्ष

सभ्यताओं का संघर्ष या "क्लैश ऑफ सिविलाइजेशन्स" राजनीति-विज्ञानी सैमुएल हंटिंगटन (Samuel P. Huntington) द्वारा प्रतिपादित एक सिद्धान्त है जिसका सार यह है कि शीत-युद्धोत्तर संसार में लोगों की सांस्कृतिक एवं धार्मिक पहचान ही संघर्षों का मुख्य कारण होगी।
बालक पत्रिका

आचार्य रामलोचन सरन द्वारा प्रकाशित बच्चों के लिए हिंदी पत्रिका। इसका प्रकाशन 1926 में प्रारम्भ हुआ।
संगीता गौड़

डॉ॰ संगीता गौड़ - संगीतकार, शास्त्रीय संगीत गायिका और नाट्य संगीत निर्देशक हैं। वे मानव संसाधन विकास मंत्रालय से हवेली संगीत में अनुसंधान के लिए फैलोशिप प्राप्त कर चुकी हैं।

जीवन परिचय

डॉ॰संगीता गौड़ ने संगीत, स्वर्गीय महादेव गोविंदराव देशपांडे, स्वर्गीय भाई जी विनयचंद्र मुदग्ल, श्रीमती कृष्णा (डीन संगीत संकाय) और प.सुखदेव चतुर्वेदी से सीखा। एम.फिल.-ब्रज संगीत पर शोध। डाक्टरेट दिल्ली विश्वविद्यालय से - "हिंदुस्तानी शास्त्रीय संगीत और बदलते सौंदर्यबोध" पर किया। शास्त्रीय संगीत के साथ हवेली संगीत, ठुमरी, चैती, होरी, सुफियाना संगीत में भी महारथ। देश भर में संगीत संगीत समारोहों मै हिस्सेदारी। विभिन्न गैर सरकारी संगठनों और सामाजिक संगठनों को के साथ काम किया है।

संगीत निर्देशन

वह संगीत निर्देशक के रूप में अस्मिता थिएटर ग्रुप के साथ काम करती है। संगीता गौड़ ने कई बहुप्रशंसित नाटकों में संगीत दिया है।
उनमें से कुछ को अमेरिका, रुस, फ्रांस, लंदन, ऑस्ट्रेलिया, एडिनबर्ग फेस्तिवल के अलावा भारत रंग महोत्सव (रानावि,NSD), संगीत नाटक अकादमी राष्ट्रीय महोत्सव, महिन्द्रा थिएटर महोत्सव, नेहरू सेंटर महोत्सव, मुंबई में भी प्रदर्शन करने के लिए आमंत्रित किया गया। ऐश्वर्य निधि द्वारा किया गया गांधारी एकल नाटक सिडनी और मेलबोर्न में भी दक्षिण एशिया दिवस पर प्रदर्शन के लिए अगस्त २००८ मै आमंत्रित किया गया था। 
गिरीश कर्नाड का तुगलक, भीष्म साहनी का हानूश, स्वदेश दीपक का कोर्ट मार्शल, गोविंद पुरुषोत्तम देशपांडे का अंतिम दिवस, गिरीश कर्नाड का रक्त कल्याण, महेश दत्ताणी का अंतिम समाधान, विजय तेंडुलकर का घासीराम कोतवाल, मुंशी प्रेमचंद का मोटॅ राम का सत्याग्रह, दूधनाथ सिंह का यम-गाथा,भीष्म साहनी का कबीरा खड़ा बाजार मॅ, उदय प्रकाश का वॉरेन हेस्टिंग्स का सान्ड्, राशि बनि के साथ भीष्म साहनी का माधवी एकल नाटक, गांधारी- ऐश्वर्य निधि के साथ एकल, लुसिन दुबे के साथ अनटाईटल एकल आदि। नाटकों में संगीत निर्देशक के रूप में कार्य किया।
व्यापार युद्ध

जब कोई देश किसी देश के साथ व्यापार पर टैरिफ या आयात शुल्क बढ़ाता है और दूसरा देश भी जवाब में ऐसा ही करता है तो इससे व्यापार युद्ध की स्थिति उतपन्न होती है।।
अमेरिकन अकादमी ऑफ न्यूरोलॉजी

अमेरिकन अकादमी ऑफ न्यूरोलॉजी (ए.ए.एन) एक न्यूरोलॉजिस्ट और न्यूरोवैज्ञानिकों की व्यावसायिक सोसायटी है। इसकी स्थापना १९४९ में ए.बी.बेकर, मिनेसोटा विश्वविद्यालय, ने की थी।
युकातान प्रायद्वीप

युकातान प्रायद्वीप (स्पेनी: Península de Yucatán, अंग्रेज़ी: Yucatán Peninsula) दक्षिणपूर्वी मेक्सिको का एक प्रायद्वीप (पेनिनसुला) है। इसके दक्षिण में कैरिबियाई सागर और उत्तर में मेक्सिको की खाड़ी स्थित है। इतिहास में यह माया सभ्यता का एक महत्वपूर्ण क्षेत्र था। प्रशासनिक व राजनैतिक दृष्टि से यह मेक्सिको के यूकातान, काम्पेचे और किन्ताना रू राज्यों, बेलीज़ देश के उत्तरी भाग और गुआतेमाला देश के एल पेतेन विभाग में विभाजित है।
कालाई उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

कालाई उपजिला बांग्लादेश के पूर्वी भाग में, राजशाही विभाग के जयपुरहाट जिले में स्थित है।
पुरावनस्पति विज्ञान

पुरावनस्पत्ति विज्ञान (Paleobotany / palaeobotany) भूवैज्ञानिक अतीत के पादपों से संबंधित विज्ञान है। यह पादप जीवाश्मों अथवा शैलों में सुरक्षित पादप अवशेषों पर आधारित है।
इसके अंतर्गत उन पौधों का अध्ययन किया जाता है, जो करोड़ों वर्ष पूर्व पृथ्वी पर रहते थे, पर अब कहीं नहीं पाए जाते और अब फॉसिल बन चुके हैं। उनके अवशेष पहाड़ की चट्टानों, कोयले की खानों इत्यादि में मिलते हैं। चूँकि पौधे के सभी भाग एक से जुड़े नहीं मिलते, इसलिये हर अंग का अलग अलग नाम दिया जाता है। इन्हें फॉर्मजिनस कहते हैं। पुराने समय के काल को भूवैज्ञानिक समय कहते हैं। यह कैंब्रियन-पूर्व-महाकल्प से शुरु होता है, जो लगभग पाँच अरब वर्ष पूर्व था। उस महाकल्प में जीवाणु शैवाल और कवक का जन्म हुआ होगा। दूसरा पैलियोज़ोइक कहलाता है, जिसमें करीब 60 करोड़ से 23 करोड़ वर्ष पूर्व का युग सम्मिलित है। शुरू में कुछ समुद्री पौधे, फिर पर्णहरित, पर्णगौद्भिद और अंत में अनावृतबीजी पौधों का जन्म हुआ है। तदुपरांत मध्यजीवी महाकल्प (Mesozoic era) शुरू होता है, जो छह करोड़ वर्ष पूर्व समाप्त हुआ। इस कल्प में बड़े बड़े ऊंचे, नुकीली पत्तीवाले, अनेक अनावृतबीजी पेड़ों का साम्राज्य था। जंतुओं में भी अत्यंत भीमकाय डाइनासोर और बड़े बड़े साँप इत्यादि पैदा हुए। सीनाज़ोइक कल्प में द्विवीजी, एवं एकबीजी पौधे तथा स्तनधारियों का जन्म हुआ।
जसोदाबेन मोदी

जशोदाबेन नरेन्द्रभाई मोदी (विवाहपूर्व चिमनलाल मोदी; जन्म 1952) एक सेवानिवृत्त भारतीय शिक्षिका और भारत के प्रधानमंत्री नरेन्द्र मोदी की पत्नी हैं। उनके परिवारों ने उनका विवाह वड़नगर में पारम्परिक तरिके से करवाया। उनका विवाह 1968 में हुआ। यह विवाह वर्ष 2014 तक आधिकारिक रूप से पहचान में नहीं आया। जसोदाबेन ने हमेशा अपना परिचय नरेन्द्र मोदी की पत्नी के रूप में दिया। उन्होंने अपनी शिक्षा पूर्ण की और शिक्षिका के रूप में अपना जीवन चुना।
बीकानेर जंक्शन रेलवे स्टेशन

बीकानेर जंक्शन रेलवे स्टेशन बीकानेर शहर का रेलवे स्टेशन है।
व्यपगत का सिद्धान्त

मापदण्ड

हिन्दू कानून के अनुसार, कोई व्यक्ति या शासक, जिसका स्वाभाविक उत्तराधिकारी नहीं है, किसी व्यक्ति को गोद ले सकता है, जिसे उसके बाद पुत्र के सभी व्यक्तिगत और राजनीतिक अधिकार मिल जाएँगे।लॉर्ड डलहौजी ने ऐसे दत्तक ग्रहण को मंजूरी देने एवं आश्रित राज्यों के मामले में दत्तक की अनुपस्थिति में अपने विवेकानुसार कार्यवाई करने के परम अधिकारों पर ज़ोर दिया। व्यावहारिक तौर पर इसका मतलब अंतिम क्षण के दत्तक ग्रहण को अस्वीकृत करना तथा स्वाभाविक या दत्तक उत्तराधिकारी न होने पर राज्यों का विलय था, क्योंकि लॉर्ड डलहौजी का मानना था कि पूर्वी के बजाय पश्चिमी शासन बेहतर है और जहां संभव हो इन्हें लागू करना चाहिए।

परिणाम

इस सिद्धान्त का अधिकार क्षेत्र आश्रित हिन्दू राज्यों तक सीमित था, इस कारण इन विलयों से इन राज्यों के राजाओं और उनके अभिजात वर्ग में आशंका और रोष पैदा हो गया। आमतौर पर माना जाता है, कि 1857 के भारतीय बगावत के शुरू होने और फैलाने के पीछे जो असंतोष था, उसे भड़काने में इस सिद्धान्त का भी योगदान था।
साबूदाने का खीर

साबूदाने का खीर
विधि :

1. साबूदाने को पानी से धो लें और पानी निकालकर 10-15 मिनट के लिए रख दें।

2.अब धीमी आंच पर दूध के साथ साबूदाने को पकाएं। इसको तब तक चलाएं जब तक कि दूध गाढ़ा और कम न हो जाए और साबूदाना पारदर्शी न दिखने लगे।

3.चीनी और इलायची पाउडर डालकर चलाएं और आंच से उतार लें।

4.एक बाउल में डालकर कर बादाम या पिस्ता डालकर ठंडा करके या गरमागरम सर्व करें।
सामग्री :
2 टेबल स्पून साबूदाना, 2 कप दूध, 2-3 पिसी हुई छोटी इलायची, 1 टेबल स्पून कटे हुए बादाम/ पिस्ता, 2 टे.स्पून चीनी या स्वादानुसार।

कितने लोगों के लिए : 2
स्वयं भगवान

स्वयं भगवान का अर्थ है, ईश्वर के परम स्वरूप । 'भगवान' उसको कहते हैं जो सभी धन, सम्पूर्ण शक्तियों, सम्पूर्ण यश, सम्पूर्ण सौन्दर्य, सम्पूर्ण ज्ञान और सम्पूर्ण वैराग्य का  स्वामी हो। गीता के अनुसार श्रीकृष्ण स्वयं भगवान हैं। 
'स्वयं भगवान' शब्द का प्रयोग प्रायः गौडीय वैष्णव सम्प्रदाय  के लोग अधिक करते हैं।
वेई नदी (चीन)

वेई नदी या वेई हो (渭河, वेई हो; We River) चीन के गांसू और शान्शी प्रान्तों में बहने वाली ८१८ की लम्बी एक नदी है जो प्रसिद्ध पीली नदी (ह्वांग हो) की सबे बड़ी उपनदी भी है। वेई नदी का स्रोत गांसू प्रांत के वेईयुआन ज़िले (Weiyuan) में है - दरसल चीनी भाषा में 'वेई युआन' का मतलब ही 'वेई का स्रोत' है। वेई नदी का कुल जलसम्भर क्षेत्रफल १,३५,००० वर्ग किमी है। इसकी मुख्य उपनदियाँ लुओ नदी, जिंग नदी और चिशुई नदी हैं।

इतिहास

वेई नदी का चीनी सभ्यता के प्राचीन इतिहास में महत्वपूर्ण किरदार रहा है और झोऊ, चिन, हान और तंग राजवंशों की राजधानियाँ इसी के किनारे बसी हुई थी। इसकी ऐतिहासिक उत्तरी रेशम मार्ग (जिसके ज़रिये चीन और मध्य एशिया व यूरोप के दरमियान व्यापार चलता था) में भी अहम भूमिका रही है क्योंकि उत्तरी रेशम मार्ग शिआन (राजधानी शहर) से पश्चिम में वेई के ऊपरी हिस्से पर स्थित तिआनशुई से जुड़ा हुआ था जहाँ से मार्ग लान्झू और फिर हेशी गलियारे से होता हुआ पहले दुनहुआंग (Dunhuang) और फिर टकलामकान रेगिस्तान से उत्तर से चक्कर खा कर कशगार शहर पहुँचता था और फिर पार्थिया के मध्य एशियाई इलाक़े में दाख़िल होता था।
शुग़नी भाषा

उपभाषाएँ

रुशानी भाषा, जो अधिकतर ताजिकिस्तान में बोली जाती है, शुग़नी की ही एक उपभाषा है। बरतानगी, ख़ुलफ़ी और रोशोरवी भी अक्सर शुग़नी की उपभाषाएँ कहलाती हैं लेकिन वास्तव में बरतानगी और ख़ुलफ़ी इस से बहुत अलग भाषाएँ हैं।
प्राचीन इतिहास

प्राचीन इतिहास अतीत की घटनाओं का समुच्चय है। इसकी शुरआत दर्ज किये गए मानव इतिहास से प्रारंभिक मध्य युग, यहाँ तक कि वैदिक युग तक विस्तृत है। इतिहास की अवधि 5000 साल है जिसकी शुरुआत सुमेरियन क्यूनीफ़ॉर्म लिपि, जो 30 वीं सदी की प्राचीनतम व सुसंगत लेखन पद्दति है, से होती है।
मेड्चल

मेड्चल रंगारेड्डी जिले का एक शहर है। यह हैदराबाद से १५ किलोमीटर दूरी पर है।
सईद मूसा

(1944 -) बेलीज़ के प्रधान मन्त्री
कार्डिफ़

कार्डिफ़ यूनाइटेड किंगडम के वेल्ज़ प्रांत की राजधानी है।
आई-4के

आई-4के भारतीय अंतरिक्ष अनुसंधान संगठन द्वारा विकसित हो रहा एक उपग्रह बस है।4,000–5000 किलो श्रेणी के उपग्रहों के लिये उपयोग में आने वाली यह मानक बस होगी। इसके नाम में आई इनसैट को प्रतिबिंबित करता है जो कि इसरो द्वारा विकसित व प्रक्षेपित संचार उपग्रहों का एक समूह है। आई-३के बस १० से १३ हजार वॉट तक की डीसी बिजली प्रवाहित कर सकती है।
कील

कांटी या कील (nail) इंजीनियरी, काष्ठकारी एवं निर्माण कार्य में उपयोग आने वाली पिन के आकार की वस्तु है। इसका उपयोग दो वस्तुओं को जो। दने के लिये किया जाता है। पहले कीलें रॉट आइरन की बनायी जातीं थी किन्तु आजकल इस्पात की एक मिश्रधातु से बनायी जातीं हैं तथा इनके ऊपर किसी धातु का लेप किया गया होता है।
हेमा (अभिनेत्री)

जीवनी

हेमा का असली नाम कृष्ण वेनी है। वह केवल सातवीं कक्षा तक पढ़ी और उसकी पढ़ाई बंद कर दी थी कुछ विभिन्न व्यक्तिगत कारणों के कारण। कृष्ण वेनी को अपने बचपन से ही फिल्मों में रुचि थी और कुछ में अभिनय के बाद उनका विवाह होगया।

राजनीति

हेमा ने जय साम्यिकेंद्र पार्टी के लिए मंडपेटा निर्वाचन क्षेत्र से आंध्र प्रदेश के आम चुनाव २०१४ में भाग लिया और हार गए।
अमजद साबरी

जीवनी

अमजद फ़रीद साबरी का जन्म 23 दिसंबर 1976 में ग़ुलाम फ़रीद साबरी के घर कराची में हुआ था। साबरी सूफ़ीवाद के समर्थक थे और क़व्वाली गाने के वास्ते वे पूरे भारतीय उपमाद्वीप में मशहूर थे। वे अपने पिता और चाचे द्वारा लिखीं कविताएँ भी गाते थे। उनके परिवार अविभाजित भारत के रोहतक से ताल्लुक़ रखते है। पिता गुलाम फ़रीद साबरी का जन्म 1930 में रोहतक में हुए। भारत विभाजन के बाद इनके परिवार पाकिस्तान के कराची में मुंतक़िल हो गया।

पेशा

अपने परिवार की परंपरा को क़ायम रखते हुए अमजद फ़रीद साबरी ने भी ख़ूब नाम कमाया हुए।

क़त्ल

अमजद फ़रीद साबरी को 22 जून 2016 में कराची में क़त्ल कर दिया था।
चिकित्सा आपात

जब किसी गम्भीर चोट या बीमारी के कारण किसी व्यक्ति की शीघ्र मृत्यु का खतरा मंड़रा रहा हो तो इसे चिकित्सा आपात (medical emergency) कहते हैं। ऐसी आपात स्थिति में किसी दूसरे व्यक्ति की सहायता की आवश्यकता होती है जो उस स्थिति से निपटने की योग्यता रखता हो। इसके लिए आपात चिकित्सा सेवा को सम्पर्क करके बुलाना चाहिए। भारत में इसके लिए ११२ डायल करना होता है।
सुनील कुमार महतो

सुनील महतो (11 जनवरी 1966 - 4 मार्च 2007) जमशेदपुर लोकसभा संसदीय क्षेत्र से झारखंड मुक्ति मोर्चा के सांसद रहे हैं। झारखंड आंदोलन में सक्रिय रहे श्री महतो की हत्या नक्सलवादियों ने जमशेदपुर के घाटशिला अनुमंडल में एक फुटबाल प्रतियोगिता के पुरस्कार वितरण समारोह के दौरान अंधाधुंध गोलियाँ चलाकर कर दी।
अफ़्रीका की जल अपवाह प्रणाली

भूमध्यसागरीय जल अपवाह प्रणाली

यह जल अपवाह प्रणाली अफ़्रीका के उत्तरी भाग में विस्तृत है। नील इस क्षेत्र की प्रमुख नदी है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। सफेद नील और नीली नील दो प्रमुख धाराओं से नील नदी निर्मित होती है। सफेद और नीली नील सूडान के खारतूम के पास मिलती है। इसका स्रोत वर्षा बहुल भूमध्यरेखीय क्षेत्र है, अतः इसमें जल का अभाव नहीं होता। इस नदी ने सूडान और मुश्र की मरुभूमि को अपने शीतल जल से सींचकर हरा-भरा बना दिया है। इसीलिए मिश्र को नील नदी का बरदान कहा जाता है। नीलीनील, असबास और सोबात इसकी सहायक नदीयां हैं।

अटलांटिक महासागरीय जल अपवाह प्रणाली

अटलांटिक महासागर अफ़्रीका महाद्वीप के पश्चिमी भाग में स्थित है अतः यह जल अपवाह प्रणाली महाद्वीप के पश्चिमी भाग में स्थित है। कांगो, नाइजर, सेनीगल, किनाने और ओरेंज इस अपवाह प्रणाली की प्रमुख नदीयां हैं। कांगो अफ़्रीका की दूसरी सबसे बड़ी नदी है। इसेजीरे नदी भी कहा जाता है। यह नदी टैगानिक झील से निकलती है। ४३७६ किलोमीटर की दूरी तय करने के बाद यह अटलांटिक महासागर में गिरती है। नाइजर गिनी तट की पहाड़ियों से निकलकर ४१०० किलोमीटर की यात्रा करने के बाद अटलांटिक महासागर में अपनी यात्रा समाप्त करती है। इसमें पानी की कमी रहती है क्योंकि यह शुष्क क्षेत्र से निकलती है तथा शुष्क क्षेत्र से ही बहती है। इसका प्रवाह मार्ग धनुषाकार है। नाइजर अफ़्रीका की तीसरी सबसे बड़ी नदी है। ओरेंज ड्रेकिन्सवर्ग पर्वत से निकलकर पश्चिम की ओर बहती है। यह गर्मीयों में सुख जाती है।

हिन्द महासागरीय जल अपवाह प्रणाली

यह अपवाह प्रणाली अफ़्रीका के पूर्वी भाग में विस्तृत है। इस क्षेत्र की प्रमुख नदियाँ हैं- जैम्बेजी, जूना, रुबमा, लिम्पोपो तथा शिबेली। जैम्बेजी (२,६५५ किलोमीटर) इस क्षेत्र की सबसे प्रमुख नदी है। यह दक्षिणी अफ़्रीका के मध्य पठारी भाग से निकलकर पूर्व की ओर बहते हुए हिन्द महासागर में गिरती है। जैम्बेजी अफ़्रीका की चौथी सबसे लम्बी नदी है। इस नदी पर अनेक जल प्रपात हैं अतः इस नदी का कुछ भाग ही नौकागमन योग्य है। विश्वप्रसिद्ध विक्टोरिया जलप्रपात इसी नदी पर है। लिम्पोपो नदी भी दक्षिण अफ़्रीका में पश्चिम से पूर्व बहती हुई हिन्द महासागर में गिरती है। इसे घड़ियाल नदी भी कहते हैं।
चाड झील के पास का क्षेत्र आंतरिक जल अपवाह का क्षेत्र माना जाता है क्योंकि इस क्षेत्र की नदियाँ झीलों में गिरती हैं। यह क्षेत्र सहारा के मरुस्थल में स्थित होने के बाद भी शुष्क नहीं है।
पेन्टाबोरेन

पेन्टाबोरेन एक अकार्बनिक यौगिक है।
बागेश्री राग

राग बागेश्री हिंदुस्तानी शास्त्रीय संगीत का एक राग है। यह राग काफी थाट से उत्पन्न हुआ है। गाने या बजाने का समय रात का तीसरा प्रहर माना जाता है।

स्वर

इस राग में गंधार (ग) और निषाद (नि) कोमल है। इस राग में पंचम (प) रिषभ (रे) वर्जित है। कुछ लोग आरोह में थोडा पंचम लगाते हैं।

आरोह

नि़़॒ सा ग॒ म, ध नि॒ सां।

अवरोह

सां नि॒ ध,म प ध, ग म ग॒ रे सा।

वादी और संवादी

इस राग का वादी स्वर मध्यम (म) और संवादी स्वर षड्ज (सा) है।

पकड़

ध नि सा,म ध नि ध ग॒ म म प, ध,ग म रे सा।
दिगम

जनसंख्या

नेपाल के २००१ का जनगणना अनुसार दिगम का जनसंख्या ४८१२ है। इसमै पुरुष ४४% और महिला ५६% है।
राष्ट्रीय प्राकृतिक चिकित्सा संस्थान, पुणे

राष्ट्रीय प्राकृतिक चिकित्सा संस्थान (एन.आई.एन), ऐतिहासिक वर्तमान इमारत "बापू भवन", ताड़ीवाला रोड, पुणे 411001 में स्थित है। "बापू भवन" राष्ट्रपिता महात्मा गांधीजी के नाम पर है, जिन्होंने 1934 से इस संस्थान को अपना घर बनाया था। इससे पहले यह संस्थान "नैचर क्योर क्लिनिक एवं सॅनिटोरियम" के नाम से जाना जाता था, जिसे डॉ॰ दिनशा मेहता चलाया करते थे। इस संस्थान में "ऑल इंडिया नैचर क्योर फांऊडेशन ट्रस्ट" की स्थापना की गयी और गांधीजी आजीवन इस ट्रस्ट के चैयरमैन बने। गांधीजी ने यहाँ से बहुत सी राष्ट्रीय एवं अंतर्राष्ट्रीय गतिविधियों में हिस्सा लिया।
राष्ट्रीय प्राकृतिक चिकित्सा संस्थान, पुणे 22 दिसंबर 1986 को अस्तित्व में आया। इस संस्थान की शासकीय निकाय समिति है, जिसके प्रमुख केन्द्रीय मंत्री , स्वास्थ्य एवं परिवार कल्याण मंत्रालय है।
२६१२ ईसा पूर्व

२६१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इन्द्रलोक

इंद्रलोक, 'अमरावती', 'स्वर्गलोक' आदि नाम एक ही स्थान के लिए प्रयुक्त होते हैं। इंद्र देवताओं का प्रमुख हैं और वह उन सबके साथ इंद्रलोक में वास करता है। इंद्रलोक की समृद्धि तथा वैभव का अतिरंजित उल्लेख पौराणिक साहित्य में एकाधिक बार हुआ है।
ताजमहल के मूल एवं वास्तु

इंटरैक्टिव प्लान

देखने हेतु चित्र को क्लिक करें
ताजमहल परिसर को मुख्य रूप से पांच भागों में बांटा जा सकता है:
1. यमुना नदी के उत्तर में चांदनी बाग
2. नदीमुखी टैरेस, जिसमें मुख्य मकबरा, मस्जिद एवं जवाब इमारतें हैं।
3. चारबाग क्षेत्र, जिसमें मण्डप बने हैं। 
4. जिलौखाना, जिसमे मकबरे के परिचरगण का आवास है, तथा अन्य गौण मकबरे स्थित हैं।
5. ताजगंजी, जो मूल रूप से एक बाजार एवं तत्काळीन मजदूरों आदि के लिये कारवां रूपी आवास स्थली थी, और अब उसके कुछ अवशेषमात्र ही शेष हैं।जिलौखाना और उद्यान के बीच में ही बड़ा द्वार स्थित है।
 ताजगंजी से नदी की तरफ़ धीरे-धीरे करते हुए भूमि स्तर नीचा होता जाता है। परिसर के अन्य समकालीन निर्माणों की सूची एवं विवरणों में इन्हें नदी टैरेस भाग से ताजगंजी की दिशा में बताया गया है।
तोला (वज़न का माप)

तोला भारतीय उपमहाद्वीप का एक पारम्परिक वज़न का माप है, जो आज भी ज़ेवर तोलने के लिए जोहरियों द्वारा प्रयोग किया जाता है। आधुनिक वज़न के हिसाब से एक तोला ११.६६३८०३८ ग्राम के बराबर है।